# Alf Larsen

### Fra Wikipedia, den frie encyklopedi

Alf Larsen (født 22. juli 1885 i Tjøme, død 12. desember 1967) var en norsk forfatter. Han er særlig kjent for sin natur lyrikk og sitt virke som kulturkritiker og tidsskrift redaktør.

## [rediger] Liv og arbeid

Alf Larsen ble født på Hudø rett vest for øya Tjøme i Vestfold. Han gikk på folkehøyskole på Skiringssal i Sandefjord, i Lyngby nord for København 1903-1904 og bodde et par år i Frankrike. Etter atten år i Danmark kjøpte han i 1921 Rød Gård i Tjøme sentrum og slo seg ned i Norge for godt. På Tjøme fikk han også fredet landskapsvernområdet Dirhue. Rød gård er i dag omgitt av en golfbane.

Alf Larsen debuterte som lyriker i 1912 og utgav etterhvert en rekke diktsamlinger og essays. Han begynte som fin-de-siècle-dikter med tekster preget av anarkisme, undergangsstemning og livslede. Etter at han sluttet seg til Rudolf Steiners antroposofiske bevegelse, ble diktene preget av naturfrom livstro. Samlingene er noe ujevne, men særlig de siste inneholder dikt av betydelig verdi. Mye av hans diktning er, direkte eller indirekte, preget av Tjømes landskap. Som kulturdebattant og samfunnskritiker var han omstridt i sin samtid, og ble av både venner og motstander ofte kalte «Tjømekjeften».

Fra 1933 til 1941 redigerte og utgav Alf Larsen det kulturkonservative tidsskriftet Janus. Etter krigen var han skribent i tidsskriftene Spektrum, Horisont og Farmand og skreiv for avisa Morgenbladet. Larsen var også med på å stifte Dreyers forlag i 1941. Han mottok Statens kunstnerlønn fra 1960 og fikk Dobloug-prisen i 1961.

Alf Larsen ble gravlagt på kirkegården ved Tjøme Kirke 16. desember 1967. I Tjøme sentrum står også Alf-Larsen-monumentet som ble avduket 21. juli 1985 i anledning hans 100 års fødselsdag , en skulptur av Finn-Henrik Bodvin inspirert av Larsens dikt om øyas eikeskog som ikke lenger fins.

## [rediger] Utgivelser (utvalg)

- Vinterlandet (1912), dikt, debut under pseudonymet Alf Ingebrekt
- Indgangen (1915), dikt
- Billeder fra den gamle stue (1916), dikt
- I Vindens sus (1927), dikt
- Med vår under vingen (1928), dikt
- I jordens lys (1946), dikt
- Stemninger ved Okeanos' bredder (1949), dikt
- En tangkrans (1959), dikt
- Den kongelige kunst (1948), essays
- Nattetanker (1951), aforismer
- Utvalgte dikt (1956), dikt
- Høsthav (1958), dikt
- En tangkrans (1959), dikt
- I kunstens tjeneste (1964), essays
- Den jordiske vandringsmann (1968), dikt
- Siste strofer (1969), etterlatte dikt

## [rediger] Tjømø-sangen

Alf Larsens tekst til «Tjømø-sangen» ble tonesatt av Åge Myklegård, domorganist i Tønsberg. Sangen fungerer i dag som øyas «nasjonalsang» og framføres blant annet på 17. mai.

    Brus hav om land og strand, sus vind og syng
    sangen om Tjømø-land, berg, lav og lyng,
    furu og gran og brisk, løvli og lund.
    Kjenn hvor han blåser frisk hvitt går hvert sund.

    Hør alle fugleskrik, se for et liv!
    Ærfugl i hver en vik, stokkand i siv,
    terne og teist og tjeld, måker som sne,
    sol over nakne fjell, bukter med le.

    Fant du så langt du fór make til ø?
    Lengter du ikke bror hit for å dø!
    Kom bare hjem igjen, blev du forskutt,
    vinden din gamle venn venter deg trutt.

    Hør hvor den skynder seg nordpå i natt.
    Her i Tjømø lei løier den bratt.
    Her blir den solgangsbris straks den når frem,
    gjør til et paradis Tjømø, vårt hjem!

## [rediger] Eksterne lenker

- Fyldig biografi og bibliografi
- Alf Larsens litterære stiftelse
- Alf Larsen-sitater

Forrige vinner: Astrid Tollefsen | Vinner av Gyldendals legat delt med Åge Rønning (1959) | Neste vinner: Finn Bjørnseth
Forrige vinner: Halldis Moren Vesaas | Norsk vinner av Doblougprisen (1961) | Neste vinner: Inger Hagerup

Hentet fra «http://no.wikipedia.org../../../a/l/f/Alf_Larsen_a7a1.html»

Kategorier: Norske forfattere | Norske lyrikere | Riksmålstematikk | Vinnere av Gyldendals legat | Vinnere av Doblougprisen | Tjøme | Fødsler i 1885 | Dødsfall i 1967

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk